03/05/2011 | Administración LocalMunicipal
Santa Comba
Bases de selección de persoal laboral temporal

1º.-OBXECTO.- O obxecto da presente convocatoria é a contratación como persoal laboral temporal de dous auxiliares de axuda a domicilio 2º.-CONDICIÓNS DO CONTRATO.- A contratación realízase a través da modalidade de contrato de obra ou servizo a xornada completa e cunha duración do contrato relacionada co fin de obra ou servizo. As retribucións financianse con cargo aos recursos propios do Concello.3º.-CONDICIÓNS DOS ASPIRANTES.- Para poder participar no proceso selectivo os aspirantes han de reunir os seguintes requisitos: a) Ser español ou cidadán comunitario. Os nacionais dos Estados membros da Unión Europea poderán acceder, como personal funcionario, en igualdade de condicións que os españois aos empelos públicos, con excepción daqueles que directa ou indirectamente impliquen unha participación no exercicio do poder público ou nas funcións que ten por obxecto a salvaguardia dos intereses do Estado ou das Administracións Públicas. Estas previsións serán aplicables, calquera que seza a sua nacionalidade, ao cónxuxe dos españois, ou dos nacionais doutros Estados membros da Unión Europea, sempre que non estén separados de dereito e aos seus descendentes e aos do seu cónxuxe que non estén separados de dereito, sexan menores de vinteún anos ou mayores de dita idade dependentes. Extenderase igualmente as personas incluidas no ámbito de aplicación dos Tratados Internacionais celebrados pola Unión Europea e ratificados por España nos que sexa de aplicación a libre circulación de traballadores. Os extranxeiros aos que se refire o apartado anterior e con residencia legal en España poderán acceder como persoal laboral en igualdade de condicións que os españois. b) Ter cumpridos 16 anos de idade, na data en que remate o prazo de presentación de instancias, e non exceder de selo caso, da idade máxima de xubilación forzosa. c) Non padecer enfermidade ou defecto físico que impida o desempeño dos traballos esixidos. d) Non atoparse incurso en causas de incompatiblidade ou de incapacidade establecidas na lexislación vixente. e) Estar en posesión do certificado de escolaridade ou equivalente e estar en posesión do curso/diploma acreditativo de auxiliar de axuda a domicilio ou do curso/diploma acreditativo de axuda a domicilio ou curso de atención sociosanitaria a persoas no domicilio.4º.- ACHEGA DE INSTANCIAS.- As instancias para participar na presente oposición dirixiranse ao Sr. alcalde do Concello de Santa Comba, e presentaranse no Rexistro Xeral, no prazo de dez días naturais, de nove a catorce horas, de luns a venres, que se contarán a partir do seguinte á inserción deste anuncio no Boletín Oficial da Provincia de A Coruña e no taboleiro de anuncios do Concello. As instancias poderán presentarse tamén na forma que determina o artigo 38.4 da Lei 30/1992, de 26 de novembro, reguladora do réxime xurídico das Administracións Públicas e do procedemento administrativo común. Ás instancias xuntaráselles, ademais, copia do DNI en fotocopia debidamente compulsada así como o orixinal ou a fotocopia compulsada do título esixido para cubrir a praza e o certificado médico e a declaración xurada do cumprimento do resto dos requisitos requeridos.5º.- ADMISIÓN DE SOLICITUDES.- A relación de admitidos e excluídos publicarase no Taboleiro de Edictos da Casa Consistorial fixándose, no mesmo anuncio, o día, a hora e o lugar de realización do procedemento selectivo. Concederase un prazo de cinco días naturais para efectos de reclamacións ou emendas de erros. A lista definitiva publicarase do mesmo xeito, figurando a composición do Tribunal Calificador.6º- TRIBUNAL DE SELECCIÓN.- Estará constituído da seguinte maneira: - Presidente: Un funcionario do Concello designado pola Alcaldía, e o seu suplente - Secretario: O da Corporación ou un funcionario do Concello en que delegue, e o seu suplente - Vogais: Polo menos tres vogais designados pola Alcaldía que teñan titulación superior á esixida para o acceso á praza convocada, que sexan funcionarios ou persoal fixo, e os seus suplentes O Tribunal queda facultado para resolver todo tipo de dúbidas que se poidan suscitar durante o desenvolvemento das probas.7º.-SELECCIÓN.- A selección realizarase nunha fase: fase de oposición. Consistirá en contestar por escrito un cuestionario tipo test, con respostas alternativas que terá relación co temario que figura nas bases relacionados co funcionamiento e tarefas do posto de traballo. Neste último caso poderán consistir en cuestións teóricas e prácticas. A puntuación do exercicio valorararse de 0 a 10 puntos para superar a fase de oposición. En caso de empate, terán preferencia as persoas que teñan máis puntuación nas cuestións prácticas. O tempo de realización do exame será de 1 hora. O temario sobre o que versará o exame é o seguinte. Tema 1. A Constitución española de 1978: estructura e contido. Principios xerais. Dereitos e deberes fundamentais dos españois e libertades públicas. Tema 2. A Coroa. As Cortes Xerais. Tema 3. O Goberno e a Administración. Tema 4. Organización Territorial do Estado na Constitución. A Administración Autonómica: os Estatutos de Autonomía. A Administración Local. Tema 5. O Estatuto de Autonomía de Galicia. Competencias da COmunidade Autónoma. A Xunta de Galicia e o seu presidente. Tema 6. A Lei de Prevención de Riscos Laboráis. Seguridade de edificios públicos. Tema 7. Coñecementos do municipio de Santa Comba. Tema 8. Recursos sociais para a atención ao maior e integración Tema 9. Nutrición, dietética e alimentación do maior. Tema 10. Hixiene e seguridade persoal Tema 11. Limpieza e coidados do fogar. Tema 12. Coidados básicos ao maior dependente (prevención e atención sanitaria) Tema 13. Xestión e administración básica do fogar Tema 14. Coñecementos psicosociais do maior. Técnicas e estrategias de actuación. Tema 15. Prácticas en centros xerontolóxicos. Rematada a selección o Tribunal publicará no taboleiro de anuncios do Concello a relación de aspirantes pola orde de puntuación obtida por cada un deles, seleccionándose aos aprirantes que alcancen maior puntuación. Rematado o proceso o Tribunal elevará á Alcaldía a proposta de contratación dos dous aspirantes que obteñan maior puntuación. O interesado disporá de tres días desde a proposta de nomeamento, para presentar na Secretaría do Concello, a documentación acreditativa de que se cumpren as condicións que se sinalan na base terceira. O Alcalde realizará o nomeamento definitivo mediante Resolución convocando ao seleccionado á formalización do contrato correspondente.9º.- RECURSOS.- Estas bases, a súa convocatoria e cantos actos administrativos dimanen destas, poderán ser impugnadas polos interesados nos casos e coa forma que se prevé na Lei 30/1992 de réxime xurídico das administracións públicas e procedemento administrativo común. Dacordo co disposto na Lei Orgánica 15/1999 de 13 de decembro, de protección de datos de carácter persoal, os datos de carecer persoal que se faciliten para a participación no presente proceso de selección de persoal incorporaránse nun ou varios ficheiros, cuxo responsable é o Concello de Santa Comba con sede na Praza do Concello 1, (Santa Comba) onde poderá exercitar en todo momento os dereitos de acceso, rectificación, cancelación e no seu caso, o de oposición dirixindo á Secretaría solicitude asinadas por escrito xunto coa fotocopia do DNI. Mediante a participación no referido proceso, os titulares consinten o tratamento dos seus datos persoais coa finalidade de levar a cabo a selección de persoal, o rexistro de solicitudes de candidatos, a calificación de probas e avaliación dos candidatos, así como a previsión de postos e confección do banco de datos ou lista de espera. Asi mesmo os participantes prestan o seu consentimneto para que os seus datos persoais sexan comunicados mediante a súa exposición no taboleiro de anuncios deste Concello aos efectos de dar a publicidade esixida ao procedemento, aos representantes dos traballadores, así como aquelas cesión autorizadas nunca norma con rango de Lei. Santa Comba, 12 de abril de 2011 O Alcalde Asdo.: Miguel Pérez Fernández